เรื่องร้องเรียน: ถนนภายในซอยจรัญสนิทวงศ์ 30/1 แขวงบ้านช่างหล่อ เขตบางกอกน้อย มีสภาพเป็นหลุมเป็นบ่อ มีน้ำท่วมขัง ทั้งที่ซอยนี้เป็นที่ตั้งหน่วยงานรัฐ คือ สน.บางกอกน้อย และการประปานครหลวง แต่ถนนที่ประชาชนมาใช้บริการประจำ กลับมีสภาพชำรุดเป็นหลุมเป็นบ่อ อยากให้ทาง กทม.มาซ่อมแซมราดยางให้ดี
การดำเนินการของเจ้าหน้าที่: ตรวจสอบแล้วพบว่า ซอยดังกล่าวยังเป็นที่ดินส่วนบุคคล เจ้าของคือการประปานครหลวง มิใช่ถนนสาธารณะ กรุงเทพมหานครเป็นหน่วยงานราชการที่ไม่แสวงหากำไร มีภารกิจในการพัฒนาพื้นที่ตามกฎหมายกำหนด ซึ่งกฎหมายกำหนดให้กรุงเทพมหานครจัดทำบริการเฉพาะพื้นที่สาธารณะ และพื้นที่เอกชนที่แสดงเจตนาสละกรรมสิทธิ์ หรือยินยอมให้กรุงเทพมหานครเข้าพัฒนาเท่านั้น พื้นที่เอกชนที่ยังสงวนสิทธิ์การใช้ กรุงเทพมหานครไม่สามารถเข้าดำเนินการได้
ความเห็นของผู้แจ้ง: ถึงกทม.ทำเองไม่ได้ แต่น่าจะมีศักยภาพในการประสานระหว่างหน่วยงานรัฐด้วยกันได้ดีกว่านี้ มากกว่าเพียงแค่มาตอบว่าทำไม่ได้เพราะเป็นที่ดินเอกชน แอดมินไม่ต้องรีบตอบก้อได้ ไปประสานงานก่อน แล้วค่อยเอาผลที่ประสานงานมาแจ้งก้อได้ ว่าเอกชนนั้นๆ จะทำรึไม่ทำ ถ้าจะทำมีกรอบระยะเวลาเท่าไหร่
พื้นที่: แขวงบ้านช่างหล่อ เขตบางกอกน้อย กรุงเทพมหานคร